1967ஆம் ஆண்டில் இ.எம்.எஸ். மீண்டும் கேரளாவின் முதல் அமைச்சராக ஆன பிறகு மாநில அரசாங்கத்தில் இருக்கும் போதே அரசு நிர்வாகம் மற்றும் போராட்டம் ஆகியவை குறித்த நடைமுறைத் தந்திரத்தை வகுப்பதற்கு துணை புரிந்தார். வெகுஜன இயக்கங்கள், ஜனநாயக ரீதியான போராட்டங்கள் ஆகியவை வளர உதவும் வகையிலான கொள்கைகளை உருவாக்கவும், அவற்றை அமல்படுத்தவும் மாநில அரசில் பங்கேற்பதை பயன்படுத்திக் கொள்ள வேண்டும் என்பதுதான் இதன் கருத்தாகும்.